Abattoir-Higiënekursus | Kursusse | Ghoenaskraal Opleidingskursus Jaggidskursus Wildplaasassistent Abattoir-Higiënekursus Wildvleis | Additional pages
Tydsduur: 3½ dae
Koste: R1 790,00 per kursusganger
Volgende kursus: 17 - 20 Maart 2015
Die abattoir-higiënekursus is daarop gemik om abattoir-werkers van landelike abattoirs op te lei om higiënies met wildvleis te werk om sodoende te verseker dat goeie en gesonde wildvleis op die verbruiker se tafel beland.
Wildboere wat wildvleis wil bemark, moet hulle werkers in higiëne laat oplei en verseker dat hulle abattoirs aan sekere minimum standaarde voldoen en by Veeartseny geregistreer is.
Alhoewel dit verkieslik is dat kursusgangers geletterd moet wees, kan persone wat nie kan lees of skryf ook die kursus bywoon en slaag. ‘n SAQA-sertifikaat word aan suksesvolle kandidate uitgereik.
Kursusgangers moet, indien moontlik, ‘n wit 2-stuk oorpak, ‘n wit harde-top hoed en wit waterstewels saambring.
Kursusgangers moet egter hulle eie beddegoed, toiletware, persoonlike medikasie, wit beskermde oorklere, wit bootse en ‘n hardetophoed en ‘n flits verskaf.
GhoenasKraal is ‘n AgriSeta-geakkrediteerde opleidingverskaffer en die kursus is op SAQA-eenheidstandaarde gebaseer. Aansoek vir ‘n opleidingsubsidie kan gevolglik gedoen word.
Besoekers tot datum: 25866